سميره موسى (3 مارس 1917 – 5 اغسطس 1952) كات اول عالمه مصريه ف الفيزيا النوويه، و كات اول واحده (ست) تاخد الدكتوراه ف الاشعاع الذرى. سميره موسى كات من قرية سنبو الكبرى، ف مركز زفتى، محافظة الغربيه. كات اول معيده ف كلية العلوم، جامعة القاهره. سميره موسى بيسموها ميس كورى المصريه. سميره موسى كات من قرية سنبو الكبرى، ف مركز زفتى، محافظة الغربيه. امها ماتت ب السرطان، و بعد كده ابوها خدها و اتنقلو ل القاهره، و قعدو ف حى الحسين. و هيا هناك خشت مدرسة قصر الشوق لابتدائيه، و بعدين خشت مدرسة بنات الاشراف الثانويه. سميره موسى كات تملى متفوقه ف كل مراحل تعليمها، خدت جوايز كتير و كات الاولى علا مصر ف شهادة الثانويه اللى هيا خدتها سنة 1935. بيقولو ان هيا كات عندها ذاكره فوتوجرافيه. استاذها الدكتور على مصطفى مشرفه، عالم الفيزيا النظريه المصرى و اول عميد ف كلية العلوم ف جامعة القاهره، هوا اول واحد لاحظ تفوقها و ذكائها. سميره موسى بعد ما خدت شهادة الثانويه بتاعتها اختارت تخش كلية العلوم ف جامعة القاهره. خدت البكالوريوس بتاعها ف علم الاشعه بمرتبة الشرف بعد ما عملت بحث عن تأثير اشعة-اكس علا كزه ماده.